**Ministru kabineta noteikumu projekta**

**„Grozījumi Ministru kabineta 2010.gada 30.novembra noteikumos Nr.1080 „Transportlīdzekļu reģistrācijas noteikumi” sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | | | Pamatojums | Ceļu satiksmes likuma 10.panta 1.4 daļa un 10.2panta ceturtā daļa. | |
| 2. | | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 30.novembra noteikumos Nr.1080 „Transportlīdzekļu reģistrācijas noteikumi” (turpmāk – Noteikumi) noteiktā kārtība pieļauj ļaunprātīgi izvairīties no muitas formalitāšu kārtošanas un attiecīgu nodokļu nomaksas, ievedot Eiropas Savienībā transportlīdzekli, kura izcelsmes valsts, pēdējās reģistrācijas valsts vai valsts, no kuras transportlīdzeklis ievests Latvijā, nav Eiropas Savienības dalībvalsts. Līdz ar to Noteikumus ir paredzēts papildināt ar normām par nepieciešamību pirms transportlīdzekļa pirmās vai atkārtotās pirmās reģistrācijas Latvijā pārbaudīt Latvijas muitas informatīvajā sistēmā informāciju, vai transportlīdzekļa ievešana Latvijā notikusi atbilstoši normatīvajos aktos noteiktajām prasībām. Nereti ir konstatēta krāpniecisku shēmu veidošana, transportlīdzekli īslaicīgi izvedot no Latvijas un pēc neilga laika to atkal atkārtoti reģistrējot Latvijā, lai izvairītos no pievienotās vērtības nodokļa (turpmāk – PVN) nomaksas. Līdz ar to Noteikumos noteiktā kārtība papildināta ar nosacījumu par noņemšanu no uzskaites izvešanai ne ātrāk kā piecas darba dienas pēc transportlīdzekļa pirmās reģistrācijas Latvijā.  Papildus minētajam pašreiz noteiktā kārtība paredz, ka tirdzniecībai Latvijā var pieņemt nereģistrētu transportlīdzekli vai tā numurēto agregātu, kuru tirdzniecībai nodod cits Latvijā reģistrēts komersants, kurš to kā preci ievedis no ārvalsts. Šāda kārtība apgrūtina PVN nomaksas kontroles iespējas un tādā veidā pieļauj iespēju uzņēmumiem ļaunprātīgi izvairīties no PVN nomaksas. Ja transportlīdzeklis ir iegādāts un ievests Latvijā kā prece, nolūkā to realizēt, tad šāda darbību veikšana ir uzskatāma par transportlīdzekļu tirdzniecības darbību, kas būtu reģistrējama noteiktā kārtībā. Pašreiz normatīvie akti pieļauj iespēju izvairīties no attiecīgas komercdarbības reģistrēšanas noteiktajā kārtībā, tādējādi radot nevienlīdzīgu konkurenci un labvēlīgu vidi ēnu ekonomikai. Lai mazinātu šādas iespējas, paredzēts, ka no ārvalsts ievesta transportlīdzekļa tālāka atsavināšana ir atļauta tikai pēc tā reģistrācijas Latvijā, izņemot, ja transportlīdzekli kā preci Latvijā ieved un atsavina tirdzniecības uzņēmums, kas šāda veida komercdarbību ir reģistrējis noteiktajā kārtībā.  Lai mazinātu administratīvo slogu un nepieciešamo papīra formas dokumentu iesniegšanu tādu transportlīdzekļu reģistrēšanai, kurus pārdevis izgatavotāja oficiālais pārstāvis, paredzēts, ka ieguvēja piešķirtās tiesības komersantam reģistrēt tā pārdoto transportlīdzekli komersanta pārstāvis apliecinās iesniegumā transportlīdzekļa reģistrēšanai.  Šobrīd, tirgojot no ārvalstīm ievestus transportlīdzekļus, tā pārdevējs var mainīt ārvalsts iegādes dokumentus pirms reģistrācijas CSDD, lai samazinātu piemērojamo nodokļu apmēru, jo iegādes dokuments pirms reģistrācijas nav jāuzrāda. Lai samazinātu šādas iespējas, paredzēts noteikt iegādes dokumenta uzrādīšanu kā obligātu, veicot Latvijā ievesta transportlīdzekļa numurēto agregātu salīdzināšanu. Uzrādītā dokumenta kopija tiks saglabāta Transportlīdzekļu un to vadītāju valsts nozīmes reģistrā (turpmāk – Transportlīdzekļu reģistrs).  Normatīvie akti, veicot transportlīdzekļu tehnisko apskati, paredz izmantot dažādus tehniskos līdzekļus tehnisko datu noteikšanai. Šādu iespēju paredzēts noteikt arī, veicot transportlīdzekļa agregātu numuru salīdzināšanu, lai samazinātu iespēju Latvijā legalizēt transportlīdzekļus ar viltotu identitāti.  Lai pastiprinātu transportlīdzekļu ekspluatācijas nodokļa nomaksas kontroli un mazinātu iespējas izmantot ceļu satiksmē tādus transportlīdzekļus, par kuriem nav veikta nodokļa nomaksa, Noteikumu projekts paredz samazināt termiņu dalībai ceļu satiksmē pēc transportlīdzekļa noņemšanas no uzskaites atsavināšanai Latvijā, nosakot termiņu piecas dienas, līdzšinējo trīsdesmit dienu vietā. Ņemot vērā gan īpašnieka maiņas pakalpojuma ieviešanu e-vidē, gan arī iespēju pirms transportlīdzekļa atsavināšanas to noņemt no uzskaites, izmantojot CSDD ieviestos e-pakalpojumus, ir pamats uzskatīt, ka šobrīd noteiktais 30 dienu termiņš dalībai ceļu satiksmē ir nesamērīgi liels, lai pēc noņemšanas no uzskaites veiktu nepieciešamās atsavināšanas darbības. Vienlaikus tiks ierobežota tādu no uzskaites noņemtu transportlīdzekļu dalība ceļu satiksmē par kuriem nav veikta attiecīgu nodokļu nomaksa.  Izstrādājot noteikumu projektu, saskaņā ar Ministru kabineta 2016.gada 21.septembra rīkojuma Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” 3.punktu, ir izvērtēta iespēja noteikumos tiešās atsauces uz standartiem aizstāt ar netiešajām, taču secināts, ka noteikumos ir saglabājamas tiešās atsauces, jo saskaņā ar noteikumos minētiem standartiem ir identificēts noteikts objekts uz kuru ir attiecināmas arī citos ceļu satiksmes drošību un nodokļu iekasēšanas kārtību reglamentējošos normatīvajos aktos noteiktās prasības un šāda aizstāšana radītu neviennozīmīgu priekšstatu par attiecīgo normatīvo aktu piemērošanu.  Lai pastiprinātu transportlīdzekļa īpašnieka atbildību un paplašinātu informācijas apmaiņas iespējas par Latvijā reģistrētajiem un no reģistra izslēgtajiem transportlīdzekļiem, kas bez attiecīgas pārreģistrācijas veikšanas piedalās ceļu satiksmē ārpus Latvijas, pēc LTAB priekšlikuma noteikumu projektā iekļautas normas par transportlīdzekļa reģistrācijas apliecības anulēšanu un atzīšanu par nederīgu, transportlīdzekļa izslēgšanas no reģistra gadījumā. | |
| 3. | | | Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”. | |
| 4. | | | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Noteikumu projekts attiecas uz transportlīdzekļu īpašniekiem (turētājiem, valdītājiem), kā arī uz komersantiem, kuri nodarbojas ar transportlīdzekļu tirdzniecību. | |
| 2. | | Tiesiskā regulējuma ietekme uz tautsaimniecību un administratīvo slogu | | Administratīvais slogs tiek samazināts gan transportlīdzekļu īpašniekiem, jo apliecinājumu par Latvijā ievestā transportlīdzekļa nodokļu nomaksu no Valsts ieņēmumu dienesta paredzēts saņemt elektroniskā veidā, gan arī institūcijām, kas nodrošina nodokļu nomaksas un sodu kontroli, kā arī patērētāju tiesību aizsardzību, jo informācija par Latvijā ievestā transportlīdzekļa īpašnieku būs pieejama Transportlīdzekļu reģistrā jau pēc agregātu numuru salīdzināšanas veikšanas. | |
| 3. | | Administratīvo izmaksu monetārs novērtējums | | Projekts šo jomu neskar. | |
| 4. | | Cita informācija | | Nav. | |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| 1. | | Nepieciešamie saistītie tiesību aktu projekti | | | Nepieciešams izdarīt grozījumus Ceļu satiksmes likumā un Ministru kabineta2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi””. |
| 2. | | Atbildīgā institūcija | | | Satiksmes ministrija. |
| 3. | | Cita informācija | | | Satiksmes ministrijas izstrādātais likumprojekts “Grozījumi Ceļu satiksmes likumā” 2016.gada 23.novembrī pieņemts Saeimā ārkārtas sēdē. Noteikumu projekts tiek virzīts vienlaikus ar Ministru kabineta noteikumu projektu „Grozījumi Ministru kabineta2007.gada 18.decembra noteikumos Nr.876 „Transportlīdzekļu un to numurēto agregātu tirdzniecības noteikumi””. |
| **VI. Sabiedrības līdzdalība un komunikācijas aktivitātes** | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2016.gada 6.oktobrī. |
| 2. | Sabiedrības līdzdalība projekta izstrādē | | | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 3. | Sabiedrības līdzdalības rezultāti | | | | Biedrības "Auto Asociācija" izteiktie priekšlikumi ir ņemti vērā, izstrādājot noteikumu projektu. Noteikumu projekta saskaņošanas gaitā tika ņemti vērā arī Latvijas Transportlīdzekļu apdrošinātāju biroja izteiktie iebildumi, kā arī izskatīti Latvijas darba devēju konfederācijas iebildumi. Citi iebildumi un priekšlikumi netika saņemti. |
| 4. | Cita informācija | | | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | Projekta izpildē iesaistītās institūcijas | | | | Valsts akciju sabiedrība „Ceļu satiksmes drošības direkcija” un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Projekta izpilde tiks nodrošināta anotācijas VII. sadaļas 1.punktā minēto institūciju līdzšinējo funkciju ietvaros un institūciju cilvēkresursus neietekmēs. |
| 3. | Cita informācija | | | | Nav. |

Anotācijas III un V sadaļa – projekts šīs jomas neskar.

Satiksmes ministra p.i.,

aizsardzības ministrs R. Bergmanis

Vīza: Valsts sekretārs K.Ozoliņš

27.12.2016 14:36

1110

Edgars Ošenieks

67025723

Edgars.Osenieks@csdd.gov.lv